транспортните разходи за помещенията на клиента), без ДДС, без кредитни известия и търговски отстъпки. Не се приспадат разходите за продажба, общите и административните разходи и печалбата на свързаните търговци. Поради това тези цени са цени франко завода и за тримата включени в извадката производители от Съюза. Поради това твърдението беше отхвърлено.
 (264)
 Същият руски производител износител изтъкна, че средните експортни цени на производителите от Съюза за пазарите на трети държави не могат да бъдат по-високи от техните цени на пазара на Съюза, както е посочено в съображение 227. Той заяви, че цените на производителите от Съюза на пазарите на трети държави са били потенциално дъмпингови, като се позова на констатациите на австралийското правителство, което наложи антидъмпингово мито върху вноса на амониев нитрат от Швеция през 2019 г. (82).
 (265)
 Както е посочено в съображение 227, цените на АН на производителите от Съюза за пазарите на трети държави са основани на данни на Евростат (83). Въз основа на това цените за Китай, Украйна и Бразилия са били съответно 426 EUR/тон, 308 EUR/тон и 375 EUR/тон франко борд (FOB) по време на РПРП. Средната експортна цена за трети държави (общо) е била 397 EUR/тон франко борд за същия период. Тези цени са били по-високи от средната продажна цена на промишлеността на Съюза в ЕС по време на РПРП. Антидъмпинговите мита, които Австралия е наложила на Швеция, се отнасят само за една държава членка и за различен период от време и поради това не поставят под въпрос констатациите на Комисията в настоящия преглед. Поради това твърдението на страната беше отхвърлено.
 (266)
 Няколко заинтересовани страни (84) също заявиха, че Комисията е следвало да обясни на каква основа са стигнали до заключението и са потвърдили твърдението, че „Освен това цените на АН се определят и от цените на карбамида, които са фактор по време на преговорите относно цените“ (съображение 222).
 (267)
 Това конкретно изявление беше направено в отговора на въпросника на производител от Съюза, включен в извадката (85). Карбамидът е глобална стока, чиято цена също следва цената на природния газ, който е основната му суровина (86). Въз основа на това Комисията стигна до заключението, че наред с други фактори, цената на карбамида е фактор, който определя цената на АН.
 (268)
 Същите заинтересовани страни заявиха също, че Комисията е следвало да обясни как е достигнато заключението, че „цената на газа в Съюза е била по-висока, отколкото на много други пазари“ (съображение 222).
 (269)
 Това заключение беше направено въз основа на обществено достъпния тримесечен доклад относно европейските пазари на газ (87), където средната цена на дребно за газ за промишлени цели в ЕС в размер на около 2,5 евро/kWh по време на РПРП беше сравнена с цените на някои важни търговски партньори на ЕС и на големи производители на АН, включително Русия. Както се съобщава, промишлените цени на дребно на природния газ са били под 1 евро/kWh в Русия и около 1,2 евро/kWh в САЩ по време на РПРП.
 (270)
 Няколко заинтересовани страни (88) заявиха също така, че Комисията е допуснала явна грешка в оценката, когато е